
Već nekoliko mjeseci prilikom uzimanja abdesta potirem lijevo uho prije desnog, ne primjećujući zapravo da tako radim, a inače vodim računa o tome da operem desni pa lijevi dio tijela prilikom uzimanja abdesta. Jesam li učinio toliku grešku da moram ponoviti namaze koje sam obavio uzimajući ***[abdest](https://pitajucene.com/search/Abdest/questions/ "Pretraži pitanja o abdestu")*** na taj način?


* 
* 
* 
* 
* 
* 
* 

 
Kako se potiru uši prilikom uzimanja abdesta?

Hvala i zahvala pripadaju dragom Allahu! Pouzdani hadisi očiti su kao dokaz da se uši prilikom uzimanja abdesta potiru zajedno. Neki je čovjek došao Vjerovjesniku, ﷺ, i upitao ga kako se uzima ***[abdest](https://pitajucene.com/search/Abdest/questions/ "Pretraži pitanja o abdestu")***. Na to je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, zatražio posudu s vodom, oprao šake, lice i ruke s laktovima po tri puta, zatim je potrao po glavi te je potom u uši stavio kažiprste, palcima potrao vanjski dio ušiju i zatim je kažiprstima potrao unutrašnji dio ušiju, naposlijetku je oprao noge tri puta. Poslije toga rekao je: “Evo, ovako se uzima abdest. A onaj ko na ovo doda ružno je postupio i nepravdu je nanio”, ili je rekao: “Evo, ovako se uzima abdest. A onaj ko na ovo doda nepravdu je nanio i ružno je postupio” (Ebu Davud, 135. Ovaj je ***[hadis](https://pitajucene.com/search/Hadis/questions/ "Pretraži pitanja o hadisima")*** pouzdanim ocijenio šejh el-Albani u djelu *Sahihu suneni Ebi Davud*). Počinjanje od desne strane sunnet je samo glede pranja ruku i nogu, a kad je riječ o potiranju po ušima, sunnet je potrati ih istovremeno. Imam en-Nevevi zapisao je: “Naši autoriteti kažu: ‘Čovjek će prilikom uzimanja abdesta potrati po ušima istovremeno, a neće dati prednost desnom uhu; ako nema jednu ruku, pa zato ne može potrati po ušima istovremeno, dat će prednost potiranju desnog uha.’ Er-Rujani je ipak bio na stanovištu da se u svakom slučaju prvo treba potrati desno uho, a to je njegovo mišljenje pogrešno i iznimno.” (*el-Medžmu*, 1/444) Identično tome kaže se u djelu *el-Fetavel-hindijja*, 1/9.


Ukoliko čovjek, uzimajući abdest, prvo potare desno ili lijevo uho, nije postupio sukladno sunnetu, a njegov je abdest ispravan. El-Behuti zapaža: “Abdest je ispravan ma kako čovjek potrao po ušima, kao što je ispravan ma kako potrao po glavi. Sunnet je prilikom potiranja ušiju kažiprste staviti u uši, a palcima učiniti ***[mesh](https://pitajucene.com/search/mesh/questions/ "Pretraži pitanja o meshu")*** po vanjskom dijelu ušiju.” (*Keššaful-kina*, 1/101)


Izostavljanje potiranja po ušima ne utječe na ispravnost abdesta, pa je preče i objektivnije kazati da pogrešno potiranje po ušima ne utječe na njegovu ispravnost. A Gospodar svjetova najbolje zna.


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


